EkBass/fiwiki-20250220-pages-articles huggingface dataset:
Poitiers

Poitiers () on Viennen departementin pääkaupunki Länsi-Ranskassa. Poitiers on maataloustuotteiden ja viinin kauppakeskus, ja lisäksi siellä on graafista, mekaanista ja kemianteollisuutta. Kaupungissa on 88 776 asukasta (2006). Kaupungilla on pitkä ja merkittävä historia. Poitiers oli kelttiheimo piktonien pääkaupunki, ja se tunnettiin roomalaisajalla nimellä Limonum Pictonum.Castrén ja Pietilä-Castrén 2000, s. 425 Kaupungin lähellä käytiin Toursin taistelu, jossa Kaarle Martel kukisti maurit vuonna 732. Lisäksi vanhassakaupungissa on useita rakennusmuistomerkkejä, kuten Saint-Jeanin kastekirkko 600-luvulta, Notre-Dame-la-Grande 1100-luvulta ja oikeuspalatsi 1300-luvulta. Kaupunkiin perustettiin yliopisto vuonna 1431. == Urheilu == Poitiersia monessa lajissa edustaa urheiluseura Stade Poitevin. Stade Poitevinin joukkueita ovat muun muassa lentopalloseura Stade Poitevin VB, joka pelaa Ranskan korkeimmalla sarjatasolla Pro A -liigassa ja jalkapallojoukkue Stade Poitevin FC, joka pelaa ranskan viidenneksi korkeimmalla sarjatasolla Championnat National 3:ssa. Koripallossa kaupunkia edustaa Poitiers Basket 86 Ranskan toiseksi korkeimmalla sarjatasolla LNB Pro B -sarjassa. == Kuuluisia Poitiers’ssa syntyneitä == *Camille Guérin *Michel Foucault *Joël Robuchon *Jean-Pierre Thiollet *Brian Joubert == Lähteet == *Paavo Castrén ja Leena Pietilä-Castrén: Antiikin käsikirja. Otava 2000. ISBN 951-1-12387-4 === Viitteet === == Aiheesta muualla == *
Aino-Maija Luukkonen

Aino-Maija Luukkonen (s. 14. lokakuuta 1958 Pyhämaa)Kuka kukin on 2007, Otava 2006 on Porin entinen kaupunginjohtaja. Hän toimi virassa vuodesta 2004 lähtien. Vuonna 2022 Luukkonen jättäytyi pois Porin kaupunginjohtajan virasta ja hänen tilalleen uudeksi kaupunginjohtajaksi valittiin Lauri Inna. == Ura == Luukkonen on koulutukseltaan valtiotieteen lisensiaatti. Puoluetaustaltaan hän on sosiaalidemokraatti. Ennen siirtymistään Porin kaupunginjohtajaksi Luukkonen toimi Harjavallan sairaalan kuntainliiton ja Satakunnan sairaanhoitopiirin kuntayhtymän eri tehtävissä 1985–1998, Vaasan yliopiston sosiaali- ja terveyshallinnon yliassistenttina 1998–1999, Turun kaupungin vanhustenhuollon kehittämispäällikkönä 1999–2001, Porin terveysviraston talouspäällikkönä 2001–2003 ja Lohjan perusturvajohtajana 2003–2004. == Johtamisongelmat == Luukkosen johtamistavasta syntyi Porissa ongelmia, joita oli määrä käsitellä 50 000 euroa maksaneessa konsultin työilmapiiriselvityksessä. Sen tekemiseen johtivat kaupungin palveluksesta eronneen kehittämispäällikön Timo Aron esittämät syytökset. Useita muitakin johtavia virkamiehiä oli Luukkosen johtajavuosina eronnut tehtävistään. Luukkosen itsensä esittelemässä raportin yhteenvedossa Luukkosen johtamistapaa ei kuitenkaan lainkaan käsitelty ja itse raportti pidettiin salaisena. == Yksityiselämä == Luukkosen puoliso oli Harjavallan kaupunginjohtajana 1970- ja 1980-luvuilla toiminut maakuntaneuvos Antti Koskinen (1933–2024). == Lähteet == == Aiheesta muualla == * Esittelysivu Luokka:Porin pormestarit ja kaupunginjohtajat Luokka:Suomen Sosialidemokraattisen Puolueen jäsenet Luokka:Vuonna 1958 syntyneet Luokka:Elävät henkilöt
Rennes

Rennes (galloksi Resnn, ) on Ille-et-Vilainen departementin sekä Bretagnen pääkaupunki Ranskassa. Vuonna 2018 kaupungissa asui 217 728 asukasta. Siellä on mekaanista, elektronista, graafista ja autoteollisuutta. Kaupungin ensimmäinen yliopisto perustettiin vuonna 1735. Sen lisäksi kaupungissa ovat muun muassa rautatieristeys, arkkipiispanistuin ja oikeuspalatsi, joka on rakennettu 1618–1654. Antiikin aikana nykyisen Rennesin paikalla sijaitsi kaupunki nimeltä Condate eli Condate Redonum. Ranskan lisäksi seudulla puhutaan bretonia ja galloa. == Koulutus == === Yliopisto === * Rennesin yliopisto 1 * Rennesin yliopisto 2 === Business School === * Paris School of Business * Rennes School of Business == Urheilu == Jalkapallojoukkue Stade Rennais pelaa Ranskan pääsarjassa. == Lähteet == == Aiheesta muualla == Luokka:Ille-et-Vilainen kunnat Luokka:Ranskan kaupungit
Aimo Halila

Aimo Oskari Halila (9. marraskuuta 1912 Lahti – 15. tammikuuta 1998 Helsinki) oli suomalainen historioitsija ja professori, joka tunnetaan erityisesti sosiaali- ja kulttuurihistorian tutkijana. Aimo Halila kirjoitti ylioppilaaksi Lahden lyseosta vuonna 1931 ja valmistui 1935 filosofian kandidaatiksi Helsingin yliopistosta. Historian tohtoriksi hän väitteli 1942 väitöskirjalla Suomen kaupunkien kunnallishallinto 1600-luvulla. Halila työskenteli 1950–1954 Yhteiskunnallisen korkeakoulun ensimmäisenä historian professorina, ja 1954–1975 Helsingin yliopiston Suomen ja Skandinavian historian henkilökohtaisena ylimääräisenä professorina. Halilan ensimmäinen julkaistu teos Iitin historia (1939, toinen osa 1966) oli Suomen ensimmäisiä moderneja pitäjänhistorioita, joissa oli siirrytty tapahtumien kuvailusta syvempään sosiaali- ja yhteiskuntahistorialliseen analysointiin. Hänen pääteoksenaan pidetään neliosaista Suomen kansakoululaitoksen historiaa (1949–1950), ja huomattavia myöhempiä teoksia olivat muun muassa Pohjois-Pohjanmaa ja Lappi 1721–1775 (1954) sekä Tanskan ja Norjan historia (1972). Halilan laajaan tuotantoon kuuluu myös lukuisia kaupunki- ja järjestöhistorioita sekä elämäkertoja. Suomalaisen historiankirjoituksen klassikoksi muodostuneeseen Suomen historian käsikirjaan (1948) hän kirjoitti 1600-luvun osuuden. Aimo Halilan veli oli oikeustieteen professori Jouko Halila. ==Keskeinen tuotanto== * Iitin historia (1939) * Suomen kaupunkien kunnallishallinto 1600-luvulla I–II (1942–1943) * Me raatimiehet ja porvarit (1944) * Suomen kansakoululaitoksen historia I–IV (1949–1950) * Suomen vanhin kansakoulunopettajisto (1949) * Oulun kaupungin historia II (1953) * Pohjois- Pohjanmaan ja Lapin historia V (1954) * Suomen lähetyskunta 1808-1809 (1958) * Lahden historia (1958) * Suomen miesvoimistelu- ja urheiluseurat vuoteen 1915 (1959) * Tuokko: Antti Törneroos 1835–1896 (1959) * Suomen voimistelu- ja urheiluliitto SVUL 1900–1960 (1960) * "Porvoon valtiopäivät ja autonomian alkuaika", teoksessa Suomen kansanedustuslaitoksen historia. Ensimmäinen osa (1962). * Jyväskylän seminaarin historia (1963) * Iitin historia II (1966) * Suomen rakennushallinto 1811–1961 (Ole Gripenbergin ja Esko Järventauksen kanssa, 1967) * Haminan historia III (1969) * Väinö Voionmaa (1969) * Tanskan ja Norjan historia (1972) * Alfred Kordelin (1974) * Helsingin kaupungin sosiaalitoimen historia (1977) * Opin teillä oppineita (1980) * Venäläinen välinäytös – pakinoita Vanhasta Suomesta (1982) * Helsingin kaupunkilähetys 1883–1983 (Olavi Päivänsalon kanssa, 1983) * Pohjois-Pohjanmaan ja Lapin historia IV (1984) * Suomi suurvalta-aikana (1985) * Suomalainen Tiedeakatemia 1908–1983 (1987) * Alfred Kordelinin yleinen edistys- ja sivistysrahasto 1918–1988 (1990) ==Lähteet== Luokka:Suomalaiset historioitsijat Luokka:Tampereen yliopiston professorit Luokka:Helsingin yliopiston professorit Luokka:Vuonna 1912 syntyneet Luokka:Vuonna 1998 kuolleet Luokka:Suomalaiset professorit
Heikki Koski

Heikki Juhani Koski (24. kesäkuuta 1940 Halikko – 2. joulukuuta 2024 HelsinkiKuolinilmoitus. Helsingin Sanomat 8.12.2024, s. B 21.) oli suomalainen maaherra, ministeri, Alkon pääjohtaja ja Tampereen yliopiston kansleri.Kuka kukin on 2007. Otava 2006 Hän oli puoluetaustaltaan sosialidemokraatti. ==Ura== Koski valmistui ylioppilaaksi vuonna 1959 ja opiskeli tämän jälkeen kunnallishallintoa Yhteiskunnallisessa korkeakoulussa. Opiskeluaikanaan hän toimi muun muassa Yhteiskunnallisen korkeakoulun ylioppilaskunnan hallituksessa. Hallintotieteiden tohtoriksi hän valmistui vuonna 1970; väitöskirjassaan hän tutki Porin kaupungin asukkaiden osallistumista kaupunkinsa hallintoon. Työuransa loppupuolella, vuosina 1996–2004, hän toimi Tampereen yliopiston kanslerina. Kosken ura kunnallishallinnossa käynnistyi vuonna 1963, kun hän aloitti Hyvinkään kansliasihteerinä. Vuonna 1965 hän siirtyi Porin apulaiskaupunginsihteeriksi, tästä edelleen apulaiskaupunginjohtajaksi vuonna 1968 ja lopulta kaupunginjohtajaksi, jona hän toimi vuosina 1970–1975. Koski toimi sisäasiainministerinä alle vuoden toimineessa Keijo Liinamaan virkamieshallituksessa vuonna 1975. Vuonna 1975 Koski siirtyi johtajaksi Alkoon. Hän toimi ensin vähittäismyyntijohtajana vuosina 1975–1982 ja lopulta pääjohtajana vuosina 1982–1994. Vähittäismyyntijohtajan kaudestaan Koski muistetaan kulutuksen rajoittamisen toteuttajana, ja pääjohtajan kaudesta hänet muistetaan erityisesti Alkon liikeyritysluonteen vahvistajana. Erityinen Alkoon jäänyt jälki Kosken kaudella oli kuitenkin Alkon vanhan monopolijärjestelmän hajoaminen Suomen Euroopan unioniin hakeutumisen seurauksena. Vuonna 1997 Koskesta tuli Länsi- Suomen läänin ensimmäinen maaherra. Hän jäi eläkkeelle maaherran virasta vuonna 2003. Koski toimi lisäksi muun muassa Lastensuojelun Keskusliiton puheenjohtajana vuosina 1977–1988, Suomi-Unkari Seuran puheenjohtajana 1979–1988 ja WWF:n Suomen rahaston hallintoneuvoston puheenjohtajana vuosina 1985–1988. == Yksityiselämä == Heikki Kosken puoliso oli teatteritieteen professori Pirkko Koski. == Teokset == * * * * * * * * * * * * * * *Porilainen marssi. Satakunnan Museon julkaisuja 2014 == Lähteet == == Aiheesta muualla == * * Luokka:Alkon pääjohtajat Luokka:Suomen sisäministerit Luokka:Suomen maaherrat Luokka:Porin pormestarit ja kaupunginjohtajat Luokka:Suomen yliopistojen rehtorit ja kanslerit Luokka:Suomalaiset hallintotieteilijät Luokka:Suomen Sosialidemokraattisen Puolueen jäsenet Luokka:Vuonna 1940 syntyneet Luokka:Vuonna 2024 kuolleet
Rauno Saari

Rauno Saari (s. 6. syyskuuta 1946 Kisko) on suomalainen virkamies, joka toimi vuosina 2003–2009 Länsi-Suomen läänin maaherrana ja 2009–2012 Lounais-Suomen aluehallintoviraston ylijohtajana. Saari on valmistunut valtiotieteen maisteriksi Turun yliopistosta vuonna 1971. Vuonna 2005 hänet promovoitiin Turun kauppakorkeakoulun promootiossa kauppatieteiden kunniatohtoriksi. Ennen Länsi-Suomen läänin maaherran virkaan nimittämistä Saari on toiminut muun muassa kauppa- ja teollisuusministeriön poliittisena sihteerinä 1984–1985, valtioneuvoston kanslian valtiosihteerinä 1995–2003, Raision kaupungin kaupunginjohtajanaUutiskatsaus. Mitä Missä Milloin 1997 s. 17. Otava 1996 ISBN 951-1-14219-4 1988–2003, josta virkavapaalla 1995–2003, ja Turun ja Porin lääninhallituksessa sosiaali- ja terveysosaston osastopäällikkönä. Saari on ollut yhteiskunnallisesti merkittävissä luottamustehtävissä, kuten Liikenneturvan hallituksen puheenjohtajana vuodesta 2004 ja Valtion asuntorahaston johtokunnan puheenjohtajana vuodesta 2005. Valtioneuvosto nimitti 22. joulukuuta 2009 Lounais-Suomen aluehallintoviraston ylijohtajaksi Rauno Saaren. Hänen oli tarkoitus jäädä virastaan eläkkeelle lokakuun lopussa 2014, Saari anoi kuitenkin eroa virasta keväällä 2012 jäädäkseen vanhuuseläkkeelle 1. heinäkuuta 2012. Saari nimettiin vuoden Unikeoksi 2009 Naantalin hyväksi tehdystä työstä. Saari törmäsi humaltuneena autollaan joulukuussa 2013 Naantalin Rymättylässä toiseen autoon ja pakeni paikalta. Saari tuomittiin keväällä 2014 kolmen kuukauden ehdolliseen vankeusrangaistukseen törkeästä rattijuopumuksesta, liikenneturvallisuuden vaarantamisesta ja liikennerikkomuksesta. Lisäksi hän sai sakkoja 3 270 euroa ja ajokieltoa. == Lähteet == Luokka:Suomen maaherrat Luokka:Aluehallintovirastojen ylijohtajat Luokka:Suomalaiset valtiosihteerit Luokka:Raision kaupunginjohtajat Luokka:Erityisavustajat Luokka:Vuonna 1946 syntyneet Luokka:Elävät henkilöt
Bowling for Columbine

Bowling for Columbine on Michael Mooren 119-minuuttinen dokumenttielokuva. Se on dokumentti yhdysvaltalaisten tuliasehulluudesta ja kyseenalaistaa amerikkalaista "kulttuuria". Elokuvan on levittänyt Sandrew Metronome. Suomen ensi-ilta oli 7. helmikuuta 2003. Elokuva palkittiin Oscarilla parhaasta dokumentista. == Aiheesta muualla == * Luokka:Vuoden 2002 dokumenttielokuvat Luokka:Michael Mooren ohjaamat elokuvat Luokka:Yhteiskunnalliset elokuvat Luokka:Parhaan dokumenttielokuvan Oscar-palkinnon saaneet elokuvat Luokka:Yhdysvaltalaiset dokumenttielokuvat
Baldassare Donato

Baldassare Donato (1525/1530 – kesäkuu 1603) oli italialainen säveltäjä. Hän sävelsi sekä hengellistä että maallista musiikkia. Donaton varhaisista vuosista ei ole säilynyt tietoa. Edes hänen syntymäpaikkaansa ei tiedetä. Donaton tiedetään toimineen laulajana Venetsiassa vuodesta 1550 lähtien. Myöhemmin elämässään hän toimi Venetsiassa maestro di cappellana. Luokka:Italialaiset säveltäjät Luokka:Renessanssisäveltäjät
Yleismaantiede

Yleismaantiede on maantieteen toinen päähaara erotuksena aluemaantieteestä. Yleismaantiede tutkii laajassa mittakaavassa maantieteellisiä ilmiöitä sekä luonnossa, että ihmisen toiminnassa ja kiinnittää huomiota erityisesti syy- seuraussuhteisiin ja niiden ilmenemiseen. Toinen maantieteen päähaara on aluemaantiede, joka tutkii tietyllä alueella tapahtuvia ilmiöitä eikä niinkään keskity syy-seuraussuhteiden etsimiseen. Tutkimuskohteittensa perusteella yleismaantiede jaetaan edelleen useammiksi haaroiksi. == Yleismaantieteen jako == Luonnonmaantiede keskittyy tutkimaan maapallon luontoa ja avaruutta ihmisen toiminnasta riippumattomana kokonaisuutena. Luonnonmaantiede käyttää hyväkseen aluemaantieteessä saatuja havaintoja ja pyrkii selittämään niitä ja luonnonilmiöiden syy-yhteyksiä. Huolimatta luontoon ilman ihmistä keskittyvästä lähtökohdasta, ihminen on otettava huomioon muun muassa eroosiovoimana ja viime aikoina on alettu selvitellä yhä enemmän myös ihmisen ja luonnon välisiä vuorovaikutuksia. Ihmismaantiede taas tutkii maapalloa ja sen pintaa ihmisen toiminnan kenttänä. Tutkimuskohteittensa perusteella ihmismaantiedekin jakaantuu lukuisiin osiin, joita ovat muun muassa väestömaantiede, terveysmaantiede, asutusmaantiede, kaupunkimaantiede, kulttuurimaantiede, talousmaantiede, sosiaalimaantiede ja poliittinen maantiede. Ihmismaantieteen haarat liittyvät toisiinsa hyvin läheisesti, ja sillä on liittymäkohtia myös sosiaalitieteisiin. Ihmismaantiede käsittää kaiken sen, mikä on aiemmin kuulunut antropogeografiaan ja kulttuurimaantieteeseen. Monimutkaisten vuorovaikutussuhteidenkin selvittäminen on tullut mahdolliseksi tietokoneiden ja tilastollisten menetelmien kehittymisen ansiosta. == Yleismaantieteen yhteydet muihin tieteisiin == Ihmismaantiedettä voidaan soveltaa myös yhteiskunnan tarpeisiin, kuten alueellisia järjestelmiä koskevan päätöksenteon valmisteluun ja aluesuunnitteluun. Tämä maantieteen haara on suunnittelumaantiedettä. Sen alaan kuuluu niin kunnan kuin väliportaan ja koko valtakunnankin aluesuunnittelu. Luonnonmaantiede on yhteistyössä biologian, geologian, meteorologian ja geofysiikan sekä maatalous- ja metsätieteiden kanssa. Ihmismaantiede taas liittyy etenkin taloustieteeseen, sosiologiaan, historiaan ja psykologiaan. Luokka:Maantiede
San Gimignano

San Gimignano on pieni kaupunki Italiassa Firenzen ja Sienan kupeessa Toscanassa. Kaupunki on tunnettu muun muassa arkkitehtuuristaan ja etenkin torneistaan. San Gimignanoa kutsutaan "Sadan tornin kaupungiksi", koska kaupunkia perustettaessa siellä oli liki sata tornia. Sotien ja luonnonmullistuksien seurauksena torneja on jäljellä enää 14. San Gimignanossa on useita kirkkoja, ja niiden freskot ovat maailmankuuluja. San Gimignanon historiallinen keskusta torneineen on myös valittu Unescon maailmanperintöluetteloon. ==Historia== San Gimignano on toiminut linnoituskaupunkina, mutta läheisen Firenzen vaikutuksesta siellä on myös taidetta. Toisessa maailmansodassa San Gimignanossa säilytettiin englantilaisia, ranskalaisia ja amerikkalaisia siviilisotavankeja. Firenzessä vaikuttanut englantilaisrouvien ryhmä The Scorpioni oli vangittuna siellä kesästä 1940 kesään 1944. Aiheesta on tehty myös todellisuuteen perustuva elokuva Teetä Mussolinin kanssa. ==Lähteet== == Aiheesta muualla == * Sangimignano.net City Guide (englanniksi) Luokka:Unescon maailmanperintökohteet Italiassa Luokka:Toscanan kaupungit Luokka:Sienan maakunnan kunnat
Jessica Drake

Jessica Drake (s. 14. lokakuuta 1974 Dallas, Texas) on yhdysvaltalainen pornonäyttelijä. Hän aloitti uransa vuonna 2000. Tähän mennessä Drake on esiintynyt lähes kahdessasadassa pornoelokuvassa. Hän on toiminut myös pornoelokuvien ohjaajana, seksuaalikasvattajana sekä Penthousen mallina. Radiossa Drake on tehnyt ohjelmia entisten muusikoiden kanssa (mm. Anthrax) ja televisiossa hän on esiintynyt ohjelmissa Late Night with David Letterman, The Tyra Banks Show ja Criss Angel – tajunnanräjäyttäjä. Jessica Drake oli kolmen vuoden ajan naimisissa pornonäyttelijä Evan Stonen kanssa. ==Palkinnot== *2005 AVN Awards: Palkinnot luokissa Paras suuseksikohtaus (elokuva) ja Paras naisnäyttelijä (video). *2007 AVN Awards: Palkinnot luokissa Paras naisnäyttelijä (elokuva) ja Paras vain naisia sisältävä kohtaus (elokuva). *2009 AVN Awards: Palkinnot luokassa Paras naisnäyttelijä ja Paras kaksoispenetraation sisältävä seksikohtaus. *2009 XRCO Awards: Palkinto luokassa Naisnäyttelijän yksittäinen esityssuoritus. *2010 AVN Awards: Palkinto luokassa Paras ryhmäseksikohtaus ja AVN-kunniagallerian jäsenyys. *2011 XRCO Awards: XRCO-kunniagallerian jäsenyys. *2013 Sex Award: Palkinto luokassa Täydellinen naispari pornoalan seksikohtauksissa (parina Asa Akira). *2014 AVN Awards: Palkinto luokassa Paras turvaseksikohtaus. *2016 AVN Awards: Palkinto luokassa Vuoden aikuisviihdealan valtavirran tähti. ==Lähteet== ==Aiheesta muualla== * * Viralliset kotisivut , sisältää pornografista materiaalia Luokka:Yhdysvaltalaiset pornonäyttelijät Luokka:Vuonna 1974 syntyneet Luokka:Elävät henkilöt
The Scorpioni

The Scorpioni oli Firenzessä 1930–1940-luvulla vaikuttanut englantilaisnaisten ryhmä, joka oli saanut nimensä pisteliäästä ja hyökkäävästä tavastaan, jolla he suhtautuivat italialaisiin ja etenkin amerikkalaisiin. Heihin kuului muun muassa Britannian Italian-suurlähettilään leski ja kotiopettajatar Mary O'Neill. Kyseiset rouvat olivat toisen maailmansodan aikana vangittuna San Gimignanon linnoituskaupungissa. thumb|Entinen Gran Caffé Doney Rouvien kantapaikkoja olivat Gran Caffé Doney ja Uffizin taidemuseo, jonne he olivat perustaneet niin sanotun English Tea Roomin. Luultavasti kyseinen rouvasjoukko eli Britannian Firenzen-konsulaatin suojeluksessa. Rouvista on tehty myös elokuva Teetä Mussolinin kanssa, joka perustuu Franco Zeffirellin nuoruudenmuistelmiin. Zeffirelli kasvoi kyseisten rouvien kasvatuksessa. Ryhmä on jäänyt suuremmatta huomiotta historiankirjoituksessa, ja se yhdistetään miltei aina Franco Zeffirellin elokuvaan. Ryhmä ei kuitenkaan ole kuvitteellinen yhteisö, vaan se mainitaan muun muassa Firenzessä 1930-luvulla asuneen kirjailijatar Violet Trefusisin muistelmissa. == Aiheesta muualla == * Zeffirellin haastattelu Luokka:Firenze Luokka:Toinen maailmansota
Papinniemi

Papinniemi on kylä pohjoisella Heinävedellä, Juojärven rannalla. Kylässä sijaitsee paljon loma-asuntoja. Papinniemen Kortemäeltä löydetty puolivalmiiksi, karhunpään muotoon muotoiltu vasarakirves. Se on esihistorialliselta ajalta (1600–1000 eaa.) ja kertoo osaltaan Heinäveden vanhimmasta asutuksesta. Papinniemen Juurikkasalmen rannalla sijaitsee ortodoksinen Valamon luostari, josta on matkaa valtatie 23:lle noin 4,5 kilometriä. Kun Laatokan Valamossa toiminut luostari joutui talvisodan ja sen päättäneen rauhanteon myötä muuttamaan, evakkosijoituksien jälkeen paikaksi valikoitui kahden vierailukerran jälkeen tila Heinäveden Papinniemessä. Valamon luostarille kuuluu laajat maa-alueet kylästä ja Luutsalon saaresta. Luostarin alueella on sijainnut Papinniemen kartano, jonka päärakennus oli myöhemmin luostarin johtajan käytössä, kunnes se paloi maaliskuussa 2012. Luostarilla on myös oma laivalaiturinsa sekä vierasvenesatama. M/S Sergei- laiva liikennöi kesällä päivittäin luostarilta Taivallahden kanavalle sekä Juojärvellä sijaitsevalle Täyssinän rauhan rajakivelle, joka on nykyään Heinäveden ja Liperin kuntien rajamerkki. Juojärveltä pääsee vesitse pohjoisen Juojärven kuntiin tai Taivallahden ja Varistaipaleen kanavia myöten Varisvedelle ja siitä edelleen Kermajärvelle Heinäveden ja Savonlinnan suuntaan tai Suvasvedelle Vehmersalmen ja Kuopion suuntaan ja esimerkiksi Lintulan luostariin. ==Lähteet== Luokka:Heinäveden kylät
Faradayn vakio

Faradayn vakio (merkitään tunnuksella F) määritellään Avogadron vakion ja alkeisvarauksen tulona: :F=N_A \cdot q, missä NA on Avogadron vakio (6,02214076 x 1023 mol-1) ja q on elektronin varaus (1,602176634 x 10−19 coulombia). Koska SI-järjestelmän mittayksiköt on nykyisin (vuodesta 2019) määritelty niin, että sekä alkeisvaraukselle että Avogardon vakiolle on kiinnitetty tarkat arvot, voidaan myös Faradayn vakion arvo niiden tulona ilmoittaa tarkasti: F = 96 485,332 123 310 0184 C/mol. Laskuissa käytetään usein likiarvoa 96 500 C/mol (tai As/mol). Faradayn vakio ilmoittaa, kuinka suuri sähkövirta tarvitaan hajottamaan aikayksikössä yksi mooli sellaista elektrolyyttiä, joka koostuu yhdenarvoisista ioneista. Kääntäen, sekunnissa hajoava moolimäärä tällaista elektrolyyttiä saadaan jakamalla virta Faradayn vakiolla. Esimerkiksi hopeanitraatti (AgNO3) koostuu yhdenarvoisista positiivista Ag+\- ja negatiivisista NO3--ioneista. Näin ollen yhden ampeerin virta hajottaa sekunnissa 1/96485 = 0,00001064 moolia eli 0,01064 millimoolia hopeanitraattia vapauttaen yhtä monta millimoolia hopeaa, mikä vastaa 0,010364 *107,8682 = 1,118 milligrammaa, koska hopean atomipaino on 107,8682. . Tällä tavoin Faradayn vakio voitiin jo 1800-luvulla määrittää varsin tarkasti, ja itse asiassa ampeerille vahvistettiin aikoinaan hopeanitraatin hajoamiseen perustuva määritelmäkin. Sen jälkeen, kun Robert Millikan vuonna 1909 onnistui varsin tarkasti määrittämään alkeisvarauksen suuruuden, voitiin Avogadron vakion arvo laskea jakamalla Faradayn vakio alkeisvarauksella. Sähkömäärän ja ainemäärän välisen suhteen kehitti englantilainen Michael Faraday vuonna 1834. Luokka:Sähkökemia
Puudutus

Puudutus on lääketieteellinen toimenpide, jossa lamautetaan tuntoaisti ja siten poistetaan kivuntunto tietyllä rajatulla kehon alueella. Tällä tavoin potilaille voidaan suorittaa esimerkiksi kirurgisia toimenpiteitä ilman kipua. Puudutus on yleensä yleisanestesiaa tai sedaatiota turvallisempi toimenpide, joka mahdollistaa pienten toimenpiteiden kivuttoman suorittamisen. == Menetelmiä == Tyypillisimmin puudutusaine annetaan potilaalle paikallispuduutuksena, lähelle toimenpidealuetta kerta-annoksena annettavana injektiona. Puudutus estää tuntoaistimusta välittävien hermosäikeiden toiminnan puudutusaineen vaikutusalueella. Tämä mahdollistaa pienten kirurgisten toimenpiteiden suorittamisen. Näitä ovat esimerkiksi biopsian otto sekä muu pienkirurgia ja monet hammaslääketieteelliset toimenpiteet, kuten hampaan poisto tai paikkaaminen. Johtopuudutus tarkoittaa puudutusta, joka annetaan lähelle tiettyä kehon osaa hermottavaa hermoa. Tällöin puudutusaine lamauttaa tuntoaistin koko kyseisen hermon hermottamalta alueelta. Johtopuudutus mahdollistaa suurempien alueiden tehokkaan ja laajan puuduttamisen, kuin suoraan toimenpidealueelle pistettävä puudute. Esimerkiksi koko käden puuduttaminen käsikirurgista toimenpidettä varten on tällä tavoin mahdollista. Epiduraalipuudutus tarkoittaa alaselän epiduraalitilaan, eli selkäydintä ympäröivään tilaan annettavaa puudutusaineinjektiota. Tämä salpaa selkäytimen kautta liikkuvia kipuärsykkeitä. Saman kaltainen puudutus on spinaalipuudutus, joka ruiskutetaan suoraan selkäydinkanavaan. Kummatkin näistä puuduttavat tehokkaasti koko alavartalon. Epiduraali- ja spinaalipuudutusta käytetään etenkin synnytyskivun lievittämisessä. == Turvallisuus == Puudutus on yleensä turvallinen ja hyvin siedetty toimenpide. Se on myös yleisanestesiaa turvallisempi vaihtoehto anatomisesti rajatun alueen kivun lievittämiseen. Puudutukseen liittyviä haittoja ovat esimerkiksi kipu tai epämukavuuden tunne injektiota annettaessa. Puudutuksen lakkaaminen aiheuttaa puudutetulla alueella ohimenevän pistelevän tunteen, joka saatetaan kokea epämiellyttävänä. Injektioon saattaa myös satunnaisesti liittyä mustelman kehittyminen, pientä verenvuotoa tai ohimenevää pistokohdan aristusta. == Historia == Tehokas puudutus keksittiin lääketieteessä vuonna 1884, kun itävaltalainen silmälääkäri Karl Koller keksi käyttää kokaiiniliuosta silmän puuduttamiseen. Ensimmäinen synteettinen puudutusaine prokaiini keksittiin vuonna 1904. == Puudutusaineita == *Artikaiini *Bentsokaiini *Bupivakaiini *Etidokaiini *Klooriprokaiini *Kokaiini *Levobupivakaiini *Lidokaiini *Mepivakaiini *Oksibuprokaiini *Prilokaiini *Prokaiini *Ropivakaiini *Tetrakaiini == Lähteet == == Aiheesta muualla == * Medicina.fi: Puudutteet (pdf) Luokka:Kirurgia Luokka:Seulonnan keskeiset artikkelit Luokka:Puudutteet
Ivan Alypov

Ivan Vladimirovitš Alypov (ven. Иван Владимирович Алыпов, s. 19. huhtikuuta 1982 Sverdlovsk, Neuvostoliitto) on venäläinen maastohiihtäjä. Alypovin kirkkain saavutus kansainvälisistä arvokisoista on 2006 Torinon olympialaisten parisprintin pronssi yhdessä Vasili Rotševin kanssa. Tammikuussa 2006 hän voitti 50 kilometrillä kotimaansa Venäjän mestaruuden. Maailmancupissa Alypov on voittanut yhden kilpailun: viestin Bernissä 5. joulukuuta 2004. Viestissä hän on sijoittunut lisäksi kerran toiseksi ja kolmanneksi. Ainoan henkilökohtaisen palkintosijansa maailmancupissa Alypov saavutti Otepäässä 10. tammikuuta 2004 sijoituttuaan 30 kilometrin kilpailussa kolmanneksi. Alypov lopetti uransa maastohiihtäjänä keväällä 2014. == Aiheesta muualla == * Luokka:Venäläiset maastohiihtäjät Luokka:Venäläiset olympiamitalistit Luokka:Vuonna 1982 syntyneet Luokka:Elävät henkilöt
Jakobiitti

Jakobiitti voi viitata ainakin seuraaviin: * Jakobiitit, Britanniassa 1600–1700-luvulla vaikuttanut poliittinen ryhmittymä, joka pyrki palauttamaan Stuart-suvun valtaistuimelle * Jakobiitit, keskiajan Syyrian ja Palestiinan monofysiittinen kirkko * Jakobiitit, nykyajan syyrialais-ortodoksisista kirkoista käytetty, osin vanhentuneeksi katsottu nimitys ** esim. Malankaran jakobiittinen syyriailais-ortodoksinen kirkko * Jakobiitit, yksi sukukunta Mormonin kirjassa.
Rapa

Rapa tarkoittaa seuraavia: * Rapa eli muusikko Jukka Nousiainen * Rapa, saari Ranskan Polynesiassa * Rapa, kunta Ranskan Polynesiassa * rapa, Ranskan Polynesian Rapassa puhuttava kieli * Rapa, alue Celorico da Beiran kaupungissa, Portugalissa * Rapa, sukunimi.
Maan hiljaiset

Maan hiljaiset oli suomalainen pop-yhtye, joka toimi 1980- ja 1990-lukujen vaihteessa. Yhtyeen pääasiallinen lauluntekijä oli Pauli Ollila, joka myös soitti yhtyeen levytyksillä kaikkia soittimia. Yhtyeen toinen varsinainen jäsen oli Matti Neulanen, joka sanoitti ja lauloi levytyksillä osan yhtyeen kappaleista. Osan sanoituksista teki Petri Salin. Yhtyeen ainoan albumin julkaisi Megamania. Levyn tuottajana toimi Mikko Saarela. Yhtyettä on luonnehdittu älykkään kriittiseksi. ==Albumi== * Tähän on tultu, kuvaus aikamme ihmisistä (Megamania MGM 2020), 1989 ::Säv ja san. Pauli Ollila (ellei toisin mainittu) Arkipäivän fasismia (san. Salin-Ollila) \- Citynainen (san. Salin-Ollila) \- Miehen unelma \- Heimo, 41 (san. Neulanen) \- Seksiasiamies (san. Neulanen-Salin-Ollila) \- Linjalla (san. Neulanen-Ollila) \- Maan hiljaiset ///Riistovallan monumentti (san. Neulanen-Salin-Ollila) \- Devilin joukossa (san. Salin-Ollila) \- Oma naama (säv. ja san. Mikko Saarela) \- Rock'n roll -valssi (säv. Shorty Allen san. Sören Ahmot) \- Diplomihanuristi \- Ulkomaankauppaministeri \- Euroviisut (san. Neulanen-Salin-Ollila) ==EP== * Maan hiljaiset EP (Ab Rex Mundi Oy RXEP-1), 1991 Suomen pitää olla Suomi \- Minun lauluni \- Wolfman ///Kesäloma \- Heräsin \- Rairairai ==Muuta== * Celestial Sounds: A Vision / Watching Through (Rex Mundi RXM-001), 1990 ::Mukana Ollila, Salin, kitaristi Jukka-Pekka Knuutinen ja laulaja Sisko Pikkumäki Luokka:Suomalaiset popyhtyeet
Vaihtosuuntaaja

Vaihtosuuntaaja eli invertteri on laite, joka muuntaa tasavirtaa vaihtojännitteeksi. == Rakenne ja toiminta == Vaihtosuuntaajassa on hakkuriteholähde. Yksinkertainen vaihtosuuntaaja voi koostua oskillaattorin ohjaamasta transistorikytkennästä, joka katkoo sisään tulevaa tasajännitettä muodostaen kanttiaallon. Se johdetaan muuntajaan, josta saadaan halutun suuruinen ja taajuinen vaihtojännite. Yksinkertaiset laitteet tuottavat kanttiaallosta muokattua vaihtojännitettä, jonka tehollisarvo vastaa verkkojännitteen tehollisarvoa, mutta saaatavilla on myös aitoa siniaaltoa tuottavia vaihtosuuntajia. == Käyttö == Vaihtosuuntaajia käytetään muun muassa autoissa, veneissä ja muissa kulkuvälineissä. Vaihtosuuntaaja voi ottaa esimerkiksi auton tupakansytyttimestä 12 voltin jännitteen ja muuntaa sen 230 voltin verkkojännitteeksi Suko-pistorasiaan. Näin autossa voi käyttää verkkovirtaan kytkettäviä laitteita. Autokäyttöön tarkoitetut vaihtosuuntaajat tarjoavat tyypillisesti tehoa 100–300 wattia. == Katso myös == * Muuntaja * Tasasuuntaaja * Taajuusmuuttaja * Kipinäinduktori == Lähteet == == Aiheesta muualla == Luokka:Sähkötekniikka Luokka:Elektroniikka Luokka:Seulonnan keskeiset artikkelit
Barbadoksen lippu

Barbadoksen lippu on Barbadoksen tunnus vaakunan, moton ja kansallislaulun ohella. Lippu otettiin käyttöön virallisesti 30. marraskuuta 1966. Lipun siniset raidat kuvaavat merta ja taivasta ja kullanvärinen Barbadoksen hiekkaa. Kolmikärki keskellä lippua on Neptunuksen ase, ja sen katkennut varsi kuvaa Isosta-Britanniasta irtautumista. http://www.barbados.gov.bb/natflag.htm == Lähteet == Luokka:Barbados Luokka:Valtioiden liput
Malankaran jakobiittinen syyrialais-ortodoksinen kirkko

Malankaran jakobiittinen syyrialais-ortodoksinen kirkko, josta käytetään myös nimitystä jakobiittinen syyrialais-ortodoksinen kirkko tai jakobiittinen syyrialaiskristitty kirkko, on lähinnä Lounais-Intian Keralassa vaikuttava orientaaliortodoksinen kirkko, joka kuuluu puoli-autonomisena osana Antiokian syyrialais-ortodoksiseen kirkkoon. Kirkon pääpaikka on Keralan Puthencruzissa. Se edustaa Intiaan varhain, perinteen mukaan jo apostoli Tuomaan mukana saapunutta tuomaskristillisyyttä. Antiokian syyrialais-ortodoksinen patriarkka Ignatius Aphrem II Karim on Malankaran jakobiittikirkon ylin hengellinen päämies. Paikallinen kirkon johtaja on Intian katolikos Baselios Tuomas I. Kirkolla on toista miljoonaa jäsentä. Malankaran jakobiittista syyrialais- ortodoksista kirkkoa ei tule sekoittaa samalla alueella toimivaan toiseen tuomaskristittyjen kirkkoon nimeltä Malankaran ortodoksinen syyrialainen kirkko eli Intian ortodoksinen kirkko. Tämä autokefaliseksi julistautunut kirkko kuuluu samoin orientaaliortodoksisuuden piiriin, ja on eronnut jakobiittisesta syyrialais-ortodoksisesta kirkosta 1900-luvulla. ==Lähteet== *Jacobite Syrian Christian Church Malankaran jakobiittisen syyrialaisortodoksisen kirkon sivusto Luokka:Orientaaliortodoksinen kirkko Luokka:Kristinusko Intiassa
Palimpsesti

Palimpsesti (, sanoista 'uudestaan' ja 'raaputtaa') on antiikin aikainen tai keskiaikainen, useimmiten pergamentille tai papyrukselle kirjoitettu käsikirjoitus, jonka alkuperäinen teksti on myöhemmin pyyhitty tai raaputettu pois ja korvattu uudella tekstillä. Palimpsesti on siten päällekirjoitus, jonka alla on vanhempia tekstejä. Kirjoitusmateriaalin kierrättäminen oli tavallista sen kalleuden takia. Pois pyyhityt tekstit olivat yleensä sellaisia, joita ei enää pidetty tarpeellisina tai kiinnostavina. Keskiajalla monet antiikin aikaiset, pakanallisiksi katsotut tekstit kokivat tämän kohtalon. Vanhemman tekstin voi usein kuitenkin erottaa uudemman tekstin alta joko paljaalla silmällä tai nykytekniikan avulla, esimerkiksi infrapuna- tai multispektrivalokuvauksella. Monia jo kadonneiksi uskottuja antiikin teoksia on sittemmin löytynyt nimenomaan palimpsesteista. Joukossa on tunnettujakin teoksia kuten Ciceron Valtiosta (De re publica) ja eräs Arkhimedeen kirjoittama, matematiikkaa koskeva tutkielma, niin kutsuttu Arkhimedes- palimpsesti. Aiemmin on kemiallisia aineita käyttämällä voitu saada alkuperäinen kirjoitus luettavaksi, ja siten on tehty arvokkaita käsikirjoituslöytöjä. Tällainen on esimerkiksi Codex Ephræmi rescriptus -niminen Raamatun käsikirjoitusPalimpsesti, Tietosanakirja osa 7, palsta 102, Tietosanakirja Osakeyhtiö 1915. Suomalaisetkin ovat osallistuneet yhteiseurooppalaiseen palimpsestien kartoitushankkeeseenRinascimento virtuale, Palimpsestien kartoitushanke, jonka tarkoituksena on kartoittaa Euroopan kirjastoissa ja arkistoissa säilytettäviä kreikankielisiä palimpsesteja. == Lähteet == == Aiheesta muualla == Luokka:Antiikin kirjallisuus Luokka:Keskiaika Luokka:Kirjoituksen historia Luokka:Tekstuaalitieteet
Dallas Superstars

Dallas Superstars on suomalaisten dancemusiikin pioneerien Heikki "Bostik" Liimataisen ja Jaakko "JS16" Salovaaran lähinnä elektronista tanssimusiikkia levyttävä yhtye. Liimatainen ja Salovaara perustivat sen vuonna 2002. Yhtye on tähän mennessä julkaissut kaksi albumia. Näistä ensimmäinen oli Flash, josta julkaistiin singleinä kappaleet Helium, Fast Driving, I Feel Love sekä Ready To Go. Kyseiset singlet ovat tanssittaneet ihmisiä ympäri Eurooppaa tiiviiseen tahtiin, ja varsinkin Helium on saanut kriitikoilta ylistäviä kehuja. Toinen albumi, Higher State julkaistiin 15. maaliskuuta 2006. ==Diskografia== ===Albumit=== * Flash (2003) * Higher State (2006) ===Singlet=== * Helium (2002) * Fast Driving (2003) * I Feel Love (2003) * Ready to Go (2004) * Crazy (2004) * Fine Day (2006) * Subminal (2006) ==Aiheesta muualla== *Yhtyeen kotisivut * http://www.16inchrecords.com Luokka:Suomalaiset elektronisen musiikin yhtyeet Luokka:Suomalaiset duot
Explorer 1

Explorer 1 oli Yhdysvaltain ensimmäinen satelliittihttp://www.jpl.nasa.gov/explorer/history/ . Se sai YK:n rekisterissä nimen Satellite 1958 Alpha. Satelliitti laukaistiin osana Yhdysvaltain osuutta kansainväliseen geofysikaaliseen vuoteen (IGY, International Geophysical Year) vuosina 1957–1958. ==Toteutus poliittisen paineen alla== Satelliitti oli myös osana presidentti Eisenhowerin sisäpoliittista kampanjaa opposition demokraattien väitteitä vastaan, että Neuvostoliitto on saanut yliotteen ydinaseita kuljettavissa ohjuksissa. Explorer 1:n rakensi NASAan liitetty entinen US Armyn laboratorio, Jet Propulsion Laboratory (JPL). JPL:n johtaja William Pickering johti itse tätä projektia. Satelliitin tiedelaitteet – geigermittari kosmisten säteiden mittaukseen, lankaristikko ja mikrofoni mikrometeoriittien havainnointiin – suunnitteli James Van Allen Iowan yliopistossa. Satelliitti oli itse asiassa kantoraketin ylin Sergeant-rakettivaihe varustettuna tällä tiedeinstrumentaatiolla ja tietoliikenneyhteydellä. Satelliittin eli raketin asennonsäätö avaruudessa epäonnistui – se alkoi pyöriä päähitausakselinsa ympäri. Tällä ei kuitenkaan ollut vaikutusta mittauksiin tai radiolinkkiin maahan. Nikkelikadmium-akut toimivat 23. toukokuuta 1958 asti. Aurinkokennot eivät tuolloin olleet käytettävissä, joten akun kapasiteetti rajoitti toiminta-aikaa niin Neuvostoliiton kuin Yhdysvaltain satelliiteissa. Satelliitti laukaistiin Wernher von Braunin kehittämän Yhdysvaltain maavoimien Redstonen varikolla kehittämän Jupiter-C-kantoraketin muunnoksen Juno I:n avulla. Se oli eräs versio Yhdysvaltain armeijan keskimatkan Redstone- ydinohjuksesta. Armeija oli halunnut laukaista ensimmäisen satelliitin, jota kehitettiin vuonna 1954 Project Orbiter -projektissa. Projekti peruutettiin vuonna 1955, koska presidentti Eisenhower halusi, että Yhdysvaltain ensimmäinen satelliitti on siviilisatelliitti, jollaisena pidettiin Yhdysvaltain laivaston kehittämää Project Vanguard -satelliittia. Tämä päätös oli ulkopoliittinen ja liittyi avaruusjuridiikkaan – myös Yhdysvalloissa haluttiin saada lain tulkinta, että avaruudessa eri maiden ylilento on sallittua, myös vakoilusatelliiteilla. ==Tieteellisesti merkittävä satelliitti== Sputnik 1 -satelliitin laukaisun 4. lokakuuta 1957 jälkeen myös von Braunin tiimi sai rahoituksen Explorer 1 -satelliittiin, joka laukaistiin 1. helmikuuta 1958. Explorer 1 löysi nk. van Allenin säteilyvyöhykkeet. Explorer 1:n luultiin kauan olevan niin korkealla radalla, että se kiertäisi Maapalloa ikuisesti; tulevaisuuteen sijoitetuissa 1960-luvun nuortenkirjoissa se onkin bongauskohde. Tosiasiassa satelliitin rata aleni hitaasti, kunnes lopulta 31. maaliskuuta 1970 se paloi ilmakehässä. ==Lähteet== ==Aiheesta muualla== * USA sai pitkään tyytyä avaruuskisan kakkossijaan Ylen Elävä arkisto Luokka:Satelliitit Luokka:Vuoden 1958 avaruustoiminta
Matakana (saari)

Matakana on noin 20 kilometrin pituinen saari Uuden-Seelannin Pohjoissaaren lähellä, Taurangan kaupungin edustalla. Saarella on 255 (2013) asukasta, suurin osa heistä maoreja. Matakanan ja Taurangan välillä on päivittäinen lauttayhteys. == Lähteet == Luokka:Uuden-Seelannin saaret
Bourges

Bourges [burž] on Ranskan maantieteellisessä keskipisteessä sijaitseva Cherin departementin pääkaupunki. Siellä on varsinkin lentokone- ja aseteollisuutta. Kaupungissa on Ranskan huomattavimpiin kuuluva katedraali (1182–1324), jossa on muun muassa vaikuttavia reliefejä ja lasimaalauksia. Bourgesissa oli 70 828 asukasta vuonna 2006. Kaupungin motto on "Summa imperii penes Bituriges" (ylin valta Biturigien käsissä). Biturigit oli Gallian kelttiheimo, jonka pääkaupunkina toimi Bourges (vanhalta nimeltään Avaricum), joka kuului aikaisemmin Berry-nimiseen maakuntaan. == Historia == Bourgesin alueelta on löydetty asutusta varhaiselta rauta-ajalta ja Hallstattin kulttuurin ajalta. Arkeologisissa kaivauksissa on löydetty osia hienoista puurakennuksista sekä osia käyttötavaroista, kuten keramiikkaa Italiasta ja Kreikasta. Tämä viittaa kaupankäyntiin Välimeren alueiden kanssa. On oletettu, että alueella oli omaa keramiikkatuotantoa, joka poikkesi muista Välimeren alueista. Pitkin 1900-lukua alueelta on löydetty paljon arkeologisia hautoja. Niistä huomattavimpia ovat etruskien haudat, joiden pronssiesineet ovat herättäneet suurta huomiota. === Gallialais-roomalainen kehitys === Rooman aikana kaupunki tunnettiin nimellä Avaricum. Roomalaiset valloittivat ja vapauttivat vanhan biturigien kelttikaupungin. Arkkitehtuuri ja urbanisoituminen alkoi ensimmäisellä vuosisadalla. Avaricum oli linnoitettu asutuskeskus. Se oli suurin ja parhaiten suojattu linnoituskaupunki eli oppidum. == Ystävyyskaupungit == * Augsburg, Saksa * Aveiro, Portugali * Forlì, Italia * Koszalin, Puola * Palencia, Espanja * Peterborough, Iso-Britannia == Lähteet == == Aiheesta muualla == Luokka:Ranskan kaupungit Luokka:Cherin kunnat
Matakana

Matakana on: *Saari Uudessa-Seelannissa, katso Matakana (saari). *Kaupunki Uudessa Etelä-Walesissa, Australiassa, katso Matakana (Uusi Etelä-Wales).
Astérix (satelliitti)

thumb|250px|Asterix (A-1) Astérix-satelliitti on Ranskan ensimmäinen satelliitti. Se laukaistiin ranskalaisella Diamant-kantoraketilla 26. marraskuuta 1965 Hammaguirin sotilastukikohdasta, Algeriasta. Tämä CNESin kehittämän satelliitin tunnus oli A1 ja se nimettiin Astérixiksi. ==Ranskasta avaruusmaa== Täten Ranskasta tuli kolmas ns. avaruusmaa, joksi lasketaan maa, joka on laukaissut oman avaruusaluksen omalla kantoraketilla. A1-satelliitin toiminta lakkasi samana päivänä, jona se laukaistiin. Kyseessä oli 1990-luvun lopulla muodostetun määritelmän mukaan mikrosatelliitti, koska sen paino oli alle 100 kg. Lempinimen Astérix satelliitti sai sarjakuvahahmo Asterixilta. Sarjakuvan käsikirjoittaja René Goscinny kiitti Ranskan pääministeriä moisesta kunniasta sillä seurauksella että asiasta tietämätön pääministeri moitti satelliitin rakentajia nimestä koska "satelliitti on aivan liian vakava asia nimettäväksi sarjakuvahahmon mukaan". ==Ensimmäinen länsieurooppalainen suoritus?== Italia oli aiemmin laukaissut satelliitin San Marcon laukaisukeskuksestaan (porauslauttamainen laukaisukeskus Kenian rannikoilla), mutta Italia käytti NASAn Scout-kantorakettia. Sinänsä Eurooppa oli laukaissut vuodesta 1957 alkaen useita satelliitteja, mutta Neuvostoliiton tuloksia ei tuolloin laskettu Euroopan saldoon. ==Tekninen kuvaus== * Paino: 42 kg. * Periheli: 527 km. * Apheli: 1697 km. * Inklinaatio: 34,3 astetta * Kiertoaika: 107,5 minuuttia ==Lähteet== Luokka:Satelliitit
Ambrym

Ambrym on tuliperäinen saari Vanuatulla. Sen pinta-ala on 665 neliökilometriä, joten se on maansa viidenneksi suurin saari. Yhdessä läheisen Malakulan ja lukuisien pienempien saarten kanssa Ambrym muodostaa Malampan provinssin. Saarella asui vuoden 2016 väestönlaskennan mukaan 7 652 asukasta. Saarella puhutaan muun muassa ambrymin kieltä. Keskellä saarta on tulivuori, jonka korkein kohta 1 334 metriä. Tulivuorella on kaksi aktiivista purkausaukkoa, Marum (1 270 m) ja Benbow (1 159 m). Purkausaukot sijaitsevat noin 12 kilometriä leveässä kalderassa, joka syntyi noin vuonna 100 tapahtunessa purkauksessa. == Lähteet == == Aiheesta muualla == Luokka:Vanuatun saaret
Jan Stráský

Jan Stráský (24. joulukuuta 1940 Plzeň, Böömin ja Määrin protektoraatti– 6. marraskuuta 2019 Praha, TšekkiVe věku 78 let zemřel poslední premiér federální vlády Jan Stráský ) oli Tšekkoslovakian viimeinen pääministeri vuonna 1992. == Elämä == Stráský syntyi Plzeňissä, missä hän myös valmistui kauppakorkeakoulusta 1958. Myöhemmin hän muutti Prahaan, missä hän opiskeli filosofiaa ja kansantaloustiedettä Kaarlen yliopistossa. 1960- ja 1970-luvuilla hän työskenteli Tšekkoslovakian keskuspankissa, missä hän tapasi tulevan poliittisen liittolaisensa Václav Klausin. Valtakunnanpolitiikkaan Stráský astui vasta toukokuussa 1991, kun hänet nimitettiin Tšekin hallituksen varapääministeriksi. Hänen vastuullaan oli erityisesti kommunismin ajan jälkeiset talousuudistukset. Tšekin 1992 kansalliskokouksen vaaleissa hänet valittiin kansanedustajaksi. Heinäkuussa hänet nimettiin Tšekin ja Slovakian liittotasavallan pääministeriksi. Liittovaltion tuleva hajoaminen tiedettiin jo tällöin, ja Stráský keskittyikin pitkälti tähän prosessiin liittyneisiin asioihin. Myöhemmin hänet nimettiin myös liittovaltion presidentiksi, minkä lisäksi hän toimi samaan aikaan maan ulkomaankauppaministerinä sekä Kansalaisdemokraattisen puolueen (ODS) varapuheenjohtajana. Aiemman poliittisen sopimuksen mukaisesti Stráský vältti tekemästä valtiovierailuja sekä tapaamasta ulkomaalaisia vieraita. Tšekin itsenäistyttyä 1. tammikuuta 1993 Stráský jatkoi poliitikon uraansa. Hän toimi maan liikenneministerinä 1993–1995 ja terveysministerinä 1995–1997. Stráskýn ja Klausin välit menivät poikki vuoden 1997 hallituskriisissä. Osana ODS:n uudistusmielisten joukkoa Stráský kehoitti puheenjohtajana toiminutta Klausia eroamaan, mitä tämä kieltäytyi tekemästä. Niinpä Stráský oli mukana perustamassa uutta oikeistolaista Vapausliitto puoluetta. Pian tämän jälkeen hän kuitenkin jättäytyi pois politiikasta. Viimeiset vuotensa Stráský toimi muun muassa Etelä-Böömin läänin aluetoimiston johtajana 2001–2006, Tšekin turistiklubin puheenjohtajana sekä Šumavan kansallispuiston toiminnanjohtajana 2011–2012. Stráský kuoli 6. marraskuuta 2019 Prahassa sijaitsevassa vanhainkodissa 78-vuotiaana. == Lähteet == Luokka:Tšekkoslovakian presidentit Luokka:Tšekkoslovakian pääministerit Luokka:Liikenneministerit Luokka:Vuonna 1940 syntyneet Luokka:Vuonna 2019 kuolleet
Ōsumi

Ōsumi oli Japanin ensimmäinen satelliitti. Se laukaistiin 11. helmikuuta 1970 japanilaisella Lambda-4S -kantoraketilla .http://nssdc.gsfc.nasa.gov/nmc/spacecraftDisplay.do?id=1970-011A. Viitattu 29.7.2014 Satelliitti painoi 24 kg. Sen kiertorataparametrit olivat perigeum 350 km, apogeum 5140 km ja inklinaatio 31 astetta.http://nssdc.gsfc.nasa.gov/nmc/spacecraftOrbit.do?id=1970-011A . Viitattu 29.7.2014 ==Lähteet== ==Aiheesta muualla== * Ōsumi osana ISAS- avaruusjärjestön historiaa Osumi Luokka:Japanin avaruustoiminta Luokka:Vuoden 1970 avaruustoiminta
Marián Čalfa

Marián Čalfa (s. 7. toukokuuta 1946) on slovakialainen poliitikko. Hän toimi Tšekkoslovakian pääministerinä hallituksessa, jonka enemmistö ei ollut kommunisteja 7\. joulukuuta 1989 – 2. heinäkuuta 1992. 10. joulukuuta 1989 hän otti vastaan myös presidentin toimen, jolloin hän oli sekä presidentti että pääministeri. Kaksoisvirka kesti 29. joulukuuta 1989 saakka, jolloin maan uudeksi presidentiksi valittiin Václav Havel. == Lähteet == Luokka:Slovakialaiset poliitikot Luokka:Tšekkoslovakian presidentit Luokka:Tšekkoslovakian pääministerit Luokka:Vuonna 1946 syntyneet Luokka:Elävät henkilöt
Dong Fang Hong I

Dong Fang Hong I (东方红一号, Punainen itä 1) oli Kiinan kansantasavallan ensimmäinen satelliitti. Sitä on kutsuttu länsimaissa myös nimellä China 1. Se laukaistiin 24. huhtikuuta 1970 kello 21.35 UTC Pitkä Marssi-kantoraketilla. Se painoi 173 kg ollen painavampi kuin muiden suurten avaruusmaiden ensimmäiset satelliitit. Satelliitin kehitti Qian Xuesen (lausutaan Tsien Hsue-shen), joka oli tuolloin Kiinan avaruusteknologia-akatemian johtajia. Ohjelmassa kehitettiin Dong Fang Hong I-satelliitti, paluukapseleita ja geosynkronisen radan tietoliikennesatelliitti. Dong Fang Hong I:n teknologiasta oli vastuussa Sun Jia-Dong. Laukaisun jälkeen Qian Xuesen esitti Kiinan hallitukselle miehitetyn lennon toteuttamista, joka toteutui 2000-luvun alussa. Dong Fang Hong I:n tarkoitus oli kokeilla uutta teknologiaa ja tehdä ionosfäärin ja ilmakehän mittauksia radiosignaalin avulla. Se kuljetti mm. radiolähettimen, joka lähetti laulua Itä on punainen; viestintänä samanlainen ele kuten Yhdysvaltain ensimmäisen tietoliikennesatelliitin Project SCOREn lähettämä presidentti Eisenhowerin nauhoitettu puhe. Satelliitti oli spin- stabiloitu, se pyöri akselinsa ympäri 120 kertaa minuutissa. Satelliitin suunniteltu käyttöikä oli 20 vrk, mutta se toimi pariston varassa yhteensä 28 vrk. Satelliitti on edelleen kiertoradallaan. ==Lähteet== Luokka:Satelliitit Luokka:Kiinan avaruustoiminta Luokka:Vuoden 1970 avaruustoiminta
Kolmio (täsmennyssivu)

Kolmio on: * kolmio, geometrinen kuvio * Kolmio, tähdistö * kolmio, kolmen huoneen asunto
Clermont-Ferrand

Clermont-Ferrand on Puy-de-Dômen departementin pääkaupunki Keski-Ranskassa. Siellä sijitsee merkittävä romaaninen kirkko (Notre-Dame-du-Port) 1100-luvulta sekä goottilainen katedraali, jonka rakentaminen aloitettiin vuonna 1248. Kaupungissa vuonna 1095 pidetyssä kirkolliskokouksessa tehtiin päätös ensimmäisestä ristiretkestä. Clermont-Ferrandissa sijaitsee myös Michelin- yhtymän pääkonttori. Kaupungissa järjestetään vuosittain maailman suurin lyhytelokuvatapahtuma, Clermont-Ferrandin lyhytelokuvajuhlat. Kaupungissa on 138 992 asukasta (2006). Kaupungissa sijaitsee myös Michelinin pääkonttori ja kaupungin lähistöllä Circuit de Charaden moottorirata, jossa järjestettiin F1:n Ranskan GP vuosina 1965, 1969, 1970 ja 1972 == Kaupungissa syntyneitä == * Blaise Pascal (1623–1662), matemaatikko, fyysikko ja filosofi. * Jacqueline Pascal (1625–1661), Blaise Pascalin sisko * Lolo Ferrari (syntynyt 1963–2000), tanssija ja näyttelijä * Sylvain Legwinski (s. 1973), jalkapalloilija == Museot == * L'Aventure Michelin == Koulutus == * ESC Clermont Business School == Ystävyyskaupungit == * Aberdeen, Skotlanti * Salford, Englanti * Regensburg, Saksa – vuodesta 1969 lähtien * Homel, Valko-Venäjä * Oviedo, Espanja * Braga, Portugali * Norman, Oklahoma, Yhdysvallat == Valokuvia == Kuva:Clermont-Ferrand Overview (high).jpg|Clermont-Ferrand Gravenoiresta kuvattuna Kuva:ClermontNotreDameDuPortInnenraum.jpg|Notre-Dame-du-Port sisältä Kuva:Cathedrale clermont.jpg|Clermont-Ferrandin katedraali == Lähteet == == Aiheesta muualla == *
Rohini (satelliitti)

Rohini oli Intian avaruusjärjestön satelliiteista ensimmäinen, joka laukaistiin intialaisella kantoraketilla. Rahini-nimisiä satelliitteja, jotka olivat kaukokartoitussatelliittien teknologiakokeita, kehitettiin kaikkiaan neljä. Neljästä laukaisuyrityksestä Satellite Launch Vehicle- eli SLV- kantoraketilla kolme onnistui. ==Historia== * Rohini 1A laukaistiin 10. elokuuta 1979, mutta kantoraketti tuhoutui. * Rohini 1B laukaistiin 18. heinäkuuta 1980 http://www.csre.iitb.ac.in/isro/rohini.html * Rohini 2 laukaistiin 30. toukokuuta 1981 * Rohini 3 laukaistiin 17. huhtikuuta 1983 ==Lähteet== ==Aiheesta muualla== * http://www.bharat-rakshak.com/SPACE/space- satellite5.html Luokka:Kaukokartoitussatelliitit Luokka:Intian avaruustoiminta
Laval (Mayenne)

thumb|250px|Basilique Notre Dame d'Avesnières' Laval on kaupunki Mayennejoen varrella Ranskassa. Kaupungissa on goottilainen tuomiokirkko ja linna 1000-luvulta. Lavalissa on 51 233 asukasta (2006). Vuonna 1975 kaupungissa oli 54 500 asukasta. Lavalissa on romaaninen Notre-Dame d'Avesnièresin basilika sekä Lavalin herttuoiden linna joka koostuu kahdesta linnasta, 1100-luvulta olevasta sekä 1500-luvulta peräisin olevasta oikeuspalatsina myöhemmin olleesta linnasta.Facta 2001 WSOY 1984 9. osa, palsta 707 ==Ystävyyskaupungit== * Boston (Englanti) * Mettmann (Saksa) * Garango (Burkina Faso) * Gandia (Espanja) * Laval (Kanada) * Vatava (Romania) == Lähteet == == Aiheesta muualla == Luokka:Ranskan kaupungit Luokka:Mayennen kunnat